Поштовани родитељи,

У складу са Стручним упутством Министарства просвете за организовање наставе непосредним путем и путем учења на даљину за средње школе у школској 2020/21. години, **молимо вас да се изјасните који начин организације наставе бисте подржали за своје дете.** Садржај дописа Министарства можете прочитати на сајту школе [www.zrenjaninskagimnazija.edu.rs](http://www.zrenjaninskagimnazija.edu.rs).

**Коначну одлуку**, на основу прикупљених података и анализе могућности школе **донеће Наставничко веће Зрењанинске гимназије и о њој ћете бити благовремено обавештени.**

НАЧИН ИЗЈАШЊАВАЊА

Молимо вас да **одаберете** **један од модела** и пошаљете га **на мејл** вашег одељењског старешине најкасније до уторка, 18.08.2020.године :

1. Ја \_\_\_\_\_\_\_\_\_\_\_\_\_\_\_ (име и презиме родитеља), сматрам да би за моје дете\_\_\_\_\_\_\_\_\_\_\_\_\_(име и презиме ученика), настава требала да се организује **непосредним путем у простору школе** уз све прописане мере заштите.
2. Ја \_\_\_\_\_\_\_\_\_\_\_\_\_\_\_ (име и презиме родитеља), сматрам да би за моје дете\_\_\_\_\_\_\_\_\_\_\_\_\_(име и презиме ученика), настава требала да се организује **путем учења на даљину,** уз могућност консултација и одговарања у школи.

Срдачан поздрав и добро здравље,

Милан Радаковић, директор